CELEX: 32022R0135
Language: ga
Date: 2022-01-31 00:00:00
Title: Rialachán (AE) 2022/135 ón gCoimisiún an 31 Eanáir 2022 lena leasaítear Rialachán (CE) Uimh. 1223/2009 ó Pharlaimint na hEorpa agus ón gComhairle a mhéid a bhaineann le húsáid Methyl-N-methylanthranilate i dtáirgí cosmaideacha (Téacs atá ábhartha maidir le LEE)

1.2.2022   
               
               
                  GA
               
               
                  Iris Oifigiúil an Aontais Eorpaigh
               
               
                  L 22/2
               
            
         RIALACHÁN (AE) 2022/135 ÓN gCOIMISIÚN
         an 31 Eanáir 2022
         lena leasaítear Rialachán (CE) Uimh. 1223/2009 ó Pharlaimint na hEorpa agus ón gComhairle a mhéid a bhaineann le húsáid Methyl-N-methylanthranilate i dtáirgí cosmaideacha
         (Téacs atá ábhartha maidir le LEE)
         TÁ AN COIMISIÚN EORPACH,
         Ag féachaint don Chonradh ar Fheidhmiú an Aontais Eorpaigh,
         Ag féachaint do Rialachán (CE) Uimh. 1223/2009 ó Pharlaimint na hEorpa agus ón gComhairle an 30 Samhain 2009 maidir le táirgí cosmaideacha (1), agus go háirithe Airteagal 31(1) de,
         De bharr an mhéid seo a leanas:
         
                     (1)
                  
                  
                     Is comhábhar cumhráin í an tsubstaint seo, comhábhar a úsáidtear i gcosmaidí éagsúla, lena n-áirítear mínchumhráin, seampúnna, gallúnacha agus earraí níocháin eile, Methyl-N-methylanthranilate (M-N-MA) (Uimh. CAS 85-91-6). Níl M-N-MA faoi réir toirmeasc ná srian ar bith de bhun Rialachán (CE) Uimh. 1223/2009 faoi láthair.
                  
               
                     (2)
                  
                  
                     Tháinig an Coiste Eolaíoch um Shábháilteacht Tomhaltóirí (CEST) ar an gconclúid i dtuairim a glacadh ag cruinniú iomlánach an 13-14 Nollaig 2011 (2) nach raibh aon ábhar imní sábháilteachta ann maidir le húsáid M-N-MA i dtiúchan suas le 0,2 % i dtáirgí sruthlaithe. Ina theannta sin, tugadh faoi deara go bhfuil an M-N-MA fótatocsaineach, rud a bhí sa críochphointe tocsaineolaíoch lena mbaineann sa tuairim sin. Cé go bhféadfaidh 0,1 % de M-N-MA a bheith sábháilte lena úsáid in go leor táirgí cosmaideacha neamhshruthlaithe, chinn CEST nach féidir riosca a chur as an áireamh maidir le húsáid na substainte sin in uachtar gréine nó i dtáirgí cúraim gréine nó i dtáirgí (lena n-áirítear cumhráin) a bheartaítear a úsáid ar chodanna den chorp a bheidh ar aghaidh na gréine. Thairis sin, ós rud é go bhfuil claonadh chun níotrósaithe in M-N-MA, tháinig CEST ar an gconclúid nár cheart é a úsáid i gcomhar le hoibreáin níotrósaithe, agus gur cheart an cion nítreasaimín sin a bheith faoi bhun 50 μg/kg.
                  
               
                     (3)
                  
                  
                     Ag an gcruinniú iomlánach an 27 Márta 2012, ghlac CEST tuairim maidir le nítreasaimíní agus aimíní tánaisteacha (3). Sa tuairim sin, tháinig CEST ar an gconclúid gur cheart feidhm a bheith ag an tsonraíocht íonachta 50 μg nítreasaimín in aghaidh an chileagraim maidir le hamhábhair agus maidir le gach nítreasaimín a d’fhéadfadh a bheith déanta, ach gan feidhm a bheith aici maidir le críochtháirgí. Thairis sin, Tháinig CEST ar an gconclúid nár cheart aimíní tánaisteacha a bheith i dtadhall le hoibreáin níotrósaithe thaismeacha amhail coimeádáin le haghaidh amhábhar a chóireáiltear le nítrít. Tá feidhm ag an tuairim sin freisin maidir le M-N-MA, rud is aimín tánaisteach.
                  
               
                     (4)
                  
                  
                     Ina dhiaidh sin, tháinig CEST ar an gconclúid, i gcomhairle eolaíoch an 16 Deireadh Fómhair 2020 i ndáil leis an tuairim ó CEST maidir le M-N-MA (4) , nár cheart M-N-MA a úsáid i dtáirgí uachtair gréine ná i dtáirgí a mhargaítear le nochtadh do sholais ultraivialait nádúrtha nó saorga. I gcás táirgí cosmaideacha eile, measann CEST go bhfuil úsáid M-N-MA sábháilte i dtiúchan suas le 0,1 % i dtáirgí neamhshruthlaithe agus 0,2 % i dtáirgí sruthlaithe.
                  
               
                     (5)
                  
                  
                     I bhfianaise na dtuairimí ó CEST agus na comhairle eolaíche, d’fhéadfadh riosca a bheith ann do shláinte an duine a d’eascródh as úsáid M-N-MA i dtáirgí uachtair gréine agus i dtáirgí a mhargaítear le nochtadh do sholas ultraivialait nádúrtha nó saorga, agus i dtáirgí cosmaideacha eile ina bhfuil tiúchan na substainte sin níos mó ná 0,1 % i dtáirgí neamhshruthlaithe agus 0,2 % i gcás táirgí sruthlaithe. Dá bhrí sin, ba cheart úsáid M-N-MA den sórt sin a thoirmeasc.
                  
               
                     (6)
                  
                  
                     I bhfianaise na dtuairimí ó CEST agus na comhairle eolaíche, d’fhéadfadh riosca a bheith ann freisin do shláinte an duine a d’eascródh as úsáid M-N-MA in oibreáin níotrósaithe. Dá bhrí sin, ba cheart úsáid M-N-MA den sórt sin a thoirmeasc, ba cheart uaschion nítreasaimín a leagan síos ag 50 μg/kg agus ba cheart ceanglas a thabhairt isteach chun táirgí a bhfuil M-N-MA iontu a choinneáil i gcoimeádáin atá saor ó nítrít.
                  
               
                     (7)
                  
                  
                     Dá bhrí sin, ba cheart Rialachán (CE) Uimh. 1223/2009 a leasú dá réir sin.
                  
               
                     (8)
                  
                  
                     Ba cheart tréimhse réasúnach ama a thabhairt don tionscal chun oiriúnú do na ceanglais nua trí na coigeartuithe is gá ar fhoirmliú na dtáirgí agus ar choimeádáin a dhéanamh chun a áirithiú nach gcuirfear ach táirgí cosmaideacha a chomhlíonann na ceanglais ar an margadh. Ba cheart tréimhse réasúnach ama a thabhairt don tionscal freisin chun táirgí cosmaideacha nach gcomhlíonann na ceanglais nua a tharraingt siar ón margadh.
                  
               
                     (9)
                  
                  
                     Tá na bearta dá bhforáiltear sa Rialachán seo i gcomhréir leis an tuairim ón mBuanchoiste um Tháirgí Cosmaideacha,
                  
               TAR ÉIS AN RIALACHÁN SEO A GHLACADH:
         
            Airteagal 1
            Leasaítear Iarscríbhinn III a ghabhann le Rialachán (CE) Uimh. 1223/2009 i gcomhréir leis an Iarscríbhinn a ghabhann leis an Rialachán seo.
         
         
            Airteagal 2
            Tiocfaidh an Rialachán seo i bhfeidhm an fichiú lá tar éis lá a fhoilsithe in Iris Oifigiúil an Aontais Eorpaigh.
         
         
            Beidh an Rialachán seo ina cheangal go huile agus go hiomlán agus beidh sé infheidhme go díreach i ngach Ballstát.
            Arna dhéanamh sa Bhruiséil, 31 Eanáir 2022.
            
               
                  Thar ceann an Choimisiúin
               
               
                  An tUachtarán
               
               Ursula VON DER LEYEN
            
         
         
            (1)  IO L 342, 22.12.2009, lch. 59.
         
            (2)  CEST (An Coiste Eolaíoch um Shábháilteacht Tomhaltóirí), Tuairim maidir le methyl-N-methylanthranilate, an 13-14 Nollaig 2011 (SCCS/1455/11).
         
            (3)  CEST (An Coiste Eolaíoch um Shábháilteacht Tomhaltóirí), Tuairim maidir le Nítreasaimíní agus Aimíní Tánaisteacha i dTáirgí Cosmaideacha, an 27 Márta 2012 (SCCS/1458/11).
         
            (4)  Comhairle eolaíoch i ndáil leis an Tuairim ó CEST maidir le meitil-N-meitiolantrainioláit (MNM), (SCCS/1455/11), an 16 Deireadh Fómhair 2020 (SCCS/1616/20).
      
      
         
            IARSCRÍBHINN
            Cuirtear an iontráil seo a leanas isteach in Iarscríbhinn III a ghabhann le Rialachán (CE) Uimh. 1223/2009.
            
               
                           Uimhir thagartha
                        
                        
                           Céannacht na substaintí
                        
                        
                           Srianta
                        
                        
                           Foclaíocht na gcoinníollacha úsáide agus rabhadh
                        
                     
                           Ainm ceimiceach/INN
                        
                        
                           Ainm Coiteann i nGluais na gComhábhar
                        
                        
                           Uimhir CAS
                        
                        
                           Uimhir CE
                        
                        
                           Cinéal táirge, baill den chorp
                        
                        
                           Uastiúchan in ullmhóid atá réidh le húsaid
                        
                        
                           Eile
                        
                     
                           a
                        
                        
                           b
                        
                        
                           c
                        
                        
                           d
                        
                        
                           e
                        
                        
                           f
                        
                        
                           g
                        
                        
                           h
                        
                        
                           i
                        
                     
                           “323
                        
                        
                           Methyl-N-methylanthranilate (*)
                           
                        
                        
                            
                        
                        
                           85-91-6
                        
                        
                           201-642-6
                        
                        
                           
                                       (a)
                                    
                                    
                                       Táirgí neamhshruthlaithe
                                    
                                 
                        
                           
                                       (a)
                                    
                                    
                                       0,1 %
                                    
                                 
                        
                           I gcás (a): Ná húsáidtear i dtáirgí uachtair gréine ná i dtáirgí a mhargaítear le nochtadh do sholas ultraivialait nádúrtha nó saorga.
                        
                        
                            
                        
                     
                           
                                       (b)
                                    
                                    
                                       Táirgí sruthlaithe
                                    
                                 
                        
                           
                                       (b)
                                    
                                    
                                       0,2 %
                                    
                                 
                        
                           I gcás (a) agus (b):
                           
                                       —
                                    
                                    
                                       Ná húsáidtear le hoibreáin níotrósaithe
                                    
                                 
                                       —
                                    
                                    
                                       Uaschion nítreasaimín: 50 μg/kg
                                    
                                 
                                       —
                                    
                                    
                                       Stóráil i gcoimeádáin saor ó nítrít
                                    
                                 
                     
            
               (*)  Maidir le táirgí cosmaideacha nach gcomhlíonann na srianta agus a bhfuil an tsubstaint sin iontu, ní chuirfear ar mhargadh an Aontais iad ón 21 Lúnasa 2022 amach. Maidir le táirgí cosmaideacha nach gcomhlíonann na srianta agus a bhfuil an tsubstaint sin iontu, ní chuirfear ar mhargadh an Aontais iad ón 21 Samhain 2022 amach.”